El municipi acollirà l'edició especial Covid del Festival Mangetsu el pròxim 27 de març
22 de març 2021

![Imagen 1](/media/x3cpugqi/c-festival-mangetsu.jpg)![Imagen 2](/media/0dxg3g0n/c-festival-mangetsu-2.jpg)

L'edició especial Covid del Festival Mangetsu Morvedre Manga Festival arriba al municipi el pròxim 27 de març, encara que la seua VII edició se celebrarà a l'octubre, després de veure's ajornada per la pandèmia. L'esdeveniment estarà compost per diverses activitats relacionades amb la cultura japonesa i està organitzat per la Regidoria de Joventut i Infància.

Entre les diferents activitats es podrà gaudir de concursos com per exemple el de dibuix manga, que tindrà lloc el mateix dia 27 de març a les 17 hores en el Casal Jove i en el mateix hauran de realitzar un dibuix en un temps màxim de 2 hores sobre la temàtica que els propose el jurat. Tot aquell o aquella jove de 12 a 30 anys que estiga interessat podrà participar inscrivint-se abans del 24 de març en la web de mangetsu.es. El premi serà un val de FNAC valorat en 50€

També hi haurà un concurs de ball K-pop, que tindrà lloc el 27 de març a les 18.30 hores en el Casal, i podrà presentar-se qualsevol jove de 12 a 30 anys de manera individual o grupal amb un màxim de 6 participants. Les inscripcions es realitzen a través de la web de Mangetsu abans del 24 de març, i el premi és un val en FNAC valorat en 50€ per a la categoria individual i 150€ per a la categoria grupal. Les persones interessades a participar en el concurs poden consultar les bases en la web de mangetsu.es, així com acudir a veure els diferents balls fins a completar aforament.

D'altra banda, també hi haurà tallers com per exemple el de cuina, en el qual hi haurà dos torns (17h i 19h) per a poder acollir al màxim de jòvens possibles. Els grups són de deu persones per taller i cuinaran plats típics japonesos com són: Gyozas, dumplings i Bao farcits. Així mateix, el festival també acollirà un taller de dibuix manga a les 18.30 hores, on els i les joves aficionades al dibuix manga podran perfeccionar les seues tècniques amb els principals consells i ensenyaments que Albert, el professor de dibuix manga de les Escoles creatives del Casal Jove, els oferirà. A més, hi haurà un taller de Kanji a les 19h, en el qual es podrà aprendre la tradicional cal·ligrafia japonesa. Les inscripcions es realitzaran en la web mangetsu.es abans del 24 de març, ja que les places són limitades.

També hi haurà cinema el divendres 26 de març 19.00 hores. Es projectarà _Promare_, una pel·lícula japonesa d'anime coproduïda per Tigger i XFLAG, recomanada per a majors de 12 anys. Esta es va estrenar al Japó en 2019 i va ser la 8a pel·lícula més vista el dia de la seua estrena. Narra la història dels Burnish, una raça de mutants capaços de controlar el foc, que fa 30 anys van devastar la meitat del planeta. També apareix un grup de mutants encara més agressius que només poden ser parats per una brigada de bombers d'elit fundada per Kray Foresight, el governador de la República de Promepolis.

A més, hi haurà una altra sessió de cinema el dissabte 27 de març a les 16.00 hores, en la qual es projectarà la pel·lícula _Drag__on Ball Super: Broly_, la qual està recomanada per a majors de 7 anys. És una pel·lícula d'anime japonesa i el vinté _film_ de la sèrie _Dragon Ball_, amb guió del creador original, Akira Toriyama. La pel·lícula es va estrenar al Japó el 14 de desembre de 2018 i l'argument es basa en la pau que regna en la Terra després del Torneig de Poder i que després de descobrir que en els diferents universos hi ha éssers increïblement poderosos que encara no ha vist, Goku continua entrenant-se per a fer-se encara més fort. Un dia qualsevol, Goku i Vegeta es troben davant un nou guerrer de l'espai que acaba d'arribar a la Terra: Brolin.

A més, hi haurà un espai de videojocs amb tornejos de Nintendo, Arcade, etc. Així mateix, seran els propis jòvens corresponsals els qui organitzen l'activitat i vigilen el compliment de totes les normes establides. Totes les activitats compliran les mesures de seguretat sanitàries.​

*   [](http://www.facebook.com/sharer.php?u=https://aytosagunto.es/va/actualitat/el-municipi-acollira-l-edicio-especial-covid-del-festival-mangetsu-el-proxim-27-de-marc/ "Facebook")
*   [](http://twitter.com/share?url=https://aytosagunto.es/va/actualitat/el-municipi-acollira-l-edicio-especial-covid-del-festival-mangetsu-el-proxim-27-de-marc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-municipi-acollira-l-edicio-especial-covid-del-festival-mangetsu-el-proxim-27-de-marc/ "Linked In")
*   [](mailto:?body=https://aytosagunto.es/va/actualitat/el-municipi-acollira-l-edicio-especial-covid-del-festival-mangetsu-el-proxim-27-de-marc/)